Երեւանի Խորհրդանիշեր

Երեւանի խորհրդանիշերը, 1994 թուականին ընդունուած էր Երեւանի զինանշանը, 2004 թուականին՝ օրհներգն ու դրօշը։

 Երեւանի խորհրդանիշեր 

 Պատմութիւն 
Աշխարհի բոլոր նշանաւոր քաղաքները, որոնց հետ Երեւանը քոյր եւ համագործակցող քաղաք է ունին իրենց խորհրդանիշերը։ Անոնց հետ հանդիպումներուն Երեւանը երկար ժամանակ կը ներկայանար ՀՀ պետական խորհրդանիշերով, քանի որ աշխարհի հնագոյն քաղաքներէն մէկը ըլլալով չունէր իր խորհրդանիշերը։ Այդ հարցը միշտ անհանգստացուցած է քաղաքի ղեկավարներուն, բայց ամէն անգամ յետաձգուած եւ լուծում չէ ստացած։ Վերջապէս, 20-րդ դարու վերջը, հարցը ստացաւ իր լուծումը եւ քաղաքը ունեցաւ իր խորհրդանիշերը։ Անոնք քաղաքի դրօշը, օրհներգը եւ զինանշանն են։ Առաջին լուրջ քայլերը խորհրդանիշերու ստեղծման ուղղութեամբ կատարուեցան 1994 թուականին։

Երեւանի խորհրդանիշերը առաջին անգամ մեր համաքաղաքացիներուն ներկայացուեցան 13 Հոկտեմբեր 2004-ին օփերայի եւ բալետի թատրոնի դահլիճին մէջ կայացած «Էրեբունի-Երեւան» տօնակատարութեան հանդիսաւոր նիստի ժամանակ։ Նիստը սկսաւ օրհներգով, առաջին անգամ պարզուեցաւ դրօշը եւ ներկայացուեցաւ զինանշանը։ Այնուհետեւ Երեւանի խորհրդանիշերը հանդիսաւորութեամբ յանձնուեցան Երեւան քաղաքի պատմութեան թանգարանին, ուր ալ անոնք իրենց տեղը գտան հիմնական ցուցադրութեան մէջ։

 Երեւանի զինանշանը 
Հիմնական յօդուած՝ Երեւանի զինանշան

1995 թուականին ընդունուեցաւ Երեւանի զինանշանը, որու հեղինակն էր Ալպերթ Սոխիկեանը։

Զինանշանի կապոյտ ֆոնին հայերէն պրոնզագոյն մեծատառերով մակագրուած է «ԵՐԵՎԱՆ», պատուանդանին գլուխը հետ շրջած, իշխանութեան խորհրդանիշ գաւազանը բռնած առիւծն է։ Անոր գլխաւերեւը թագն է՝ մէջտեղէն բարձրացող Կենաց ծառի խորհրդանիշ վարսանդով։ Առիւծի կրծքին՝ յաւերժութեան նշանի վրայ, Արարատ լերան պատկերն է՝ երիզուած ուղղանկիւնաձեւ վահանակով։ Գործածուած են պրոնզագոյն եւ կապոյտ երանգները։

 Երեւանի դրօշ 
Հիմնական յօդուած՝ Երեւանի դրօշ

 Ստեղծման պատմութիւն 
2004թ. քաղաքապետարանը շարունակելով աշխատանքները այս ուղղութեամբ, ստեղծեց օրհներգի եւ դրօշի մրցոյթային յանձնաժողովներ։ 117 հեղինակներէ ստացուեցան 162 առաջարկներ։ Առաջին մրցանակը նուաճեց Կարապետ Աբրահամեանի եւ Կարապետ Փաշայեանի համատեղ աշխատանքը՝ դրօշը։

Այն կը ներկայացնէ սպիտակ գոյնի ուղղանկիւն, խաղապատկեր որպէս մաքրութեան, պարզութեան խորհրդանիշ, որու կեդրոնը զինանշանն է՝ շրջապատուած Հայաստանի մայրաքաղաքները խորհրդանշող 12 կարմիր եռանկիւնիներով։ Դրօշի եւ զինանշանի մայրաքաղաքային նշանակութիւնը ընդգծելու համար հեղինակները օգտագործած են ազգային դրօշի գոյները` կարմիր, կապոյտ, ծիրանագոյն։ Դրօշը, որպէս մայրաքաղաքի խորհրդանիշ հաստատուած է Երեւանի խորհուրդի կողմէ 27 Սեպտեմբեր 2004-ին։

Դրօշի լայնութեան եւ երկարութեան յարաբերութիւնը 1։2 է։

 Երեւանի օրհներգ 
Հիմնական յօդուած՝ Երեւանի օրհներգ

Երեւանի օրհներգ հաստատուեցաւ Պարոյր Սեւակի խօսքերով եւ Էտկար Յովհաննիսեանի երաժշտութեամբ գրուած «Էրեբունի Երեւան» երգը, որ առաջին անգամ կատարուած էր քաղաքի 2750-ամեակի տօնակատարութեան ժամանակ։

«Էրեբունի-Երեւան»

Երեւան դարձած իմ Էրեբունի,

Դու մեր նոր Դուին, մեր նոր Անի,

Մեր փոքրիկ հողի դու մեծ երազանք,

Մեր դարէ կարօտ, մեր քարէ նազանք։

Կրկներգ

Երեւան դարձած իմ Էրերունի,

Դարեր ես անցել, բայց մնացել ես պատանի,

Քո Մասիս հորով, քո Արաքս մօրով,

Մեծանաս դարով, Երեւան։

Մենք արեան կանչեր ունենք մեր սրտում,

Անկատար տենչեր ունենք դեռ շատ,

Մեր կանչն առանց քեզ ՝իզուր կկորչի,

Առանց քեզ՝ մեր տաք տենչն էլ կսառչի։

Կեանքում ամէն սէր լինում է տարբեր,

Իսկ մէնք բոլորս ենք քեզնով հարբել,

Տաք է սէրը մեր ՝շէկ քարերիդ պէս,

Հին է սէրը մեր՝ ձիգ դարերիդ պէս։
Ստորոգութիւն:Երեւանի խորհրդանիշեր
Ստորոգութիւն:Զինանշաններ այբբենական կարգով